Բարի գալուստի խօսքը ֆրանսերէնով փոխանցեց ցուցասրահի վարչութեան անդամ Լոլա Պէօյիւքեանը: Ապա արուեստագէտը հայերէնով ներկայացուց ցուցասրահի անձնակազմէն Սիւզի Տէրտէրեանը: Ան յայտնեց, որ արուեստագէտ Վահէ Պարսումեան ծնած է Լիբանան, սակայն իր ստեղծագործական կեանքը շարունակած է Եւրոպայի մէջ եւ հետեւած նկարչական միջազգային զանազան դպրոցներու ու ոճերու: Տէրտէրեան աւելցուց, որ Պարսումեան արուեստագէտ ըլլալու կողքին նաեւ արուեստի պատմութեան հմուտ անձնաւորութիւն մըն է եւ այս իմաստով ունի իր վաւերական տեսակէտները: Ան նշեց, թէ Պարսումեան մտաւորական արուեստագէտ մըն է, եւ անոր խօսքը ունի կշիռ ու հմայք: